Diari Oficial de la Generalitat Valenciana


Sumari del DOGV 7503, del 13-04-2015 (2015/3086)

RESOLUCIÓ de 13 de març de 2015, de la Direcció General d'Avaluació Ambiental i Territorial, per la qual s'ordena la publicació de la declaració d'impacte ambiental corresponent a l'expedient 1/15-AIA el Fondó de les Neus.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7503

Data del DOGV
:   13-04-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/3086


Data del document
:   13-03-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * Fondó de les Neus, el
    * impacte ambiental

RESOLUCIÓ de 13 de març de 2015, de la Direcció General d'Avaluació Ambiental i Territorial, per la qual s'ordena la publicació de la declaració d'impacte ambiental corresponent a l'expedient 1/15-AIA el Fondó de les Neus. [2015/3086]  
De conformitat amb l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental, el qual establix la publicació en el Diari Oficial de la Comunitat Valenciana de la declaració d'impacte ambiental, resolc:  
  
Únic  
Publicar en el Diari Oficial de la Comunitat Valenciana la declaració d'impacte ambiental corresponent a l'expedient 1/15-AIA el Fondó de les Neus.  
  
«Declaració d'impacte ambiental  
  
Expedient: 1/4098-FUE.  
Títol: explotació d'oví de carn.  
Promotor: Francisco José Cerdá Sánchez.  
Òrgan substantiu: Ajuntament del Fondó de les Neus.  
Localització: parcel·la 37 del polígon 5 del Fondó de les Neus (Alacant).  
Descripció del projecte  
Es tracta de procedir a la legalització d'una explotació ovina que compta amb les construccions següents:  
- Àrea de repòs, amb una part coberta.  
- Pleta de 950 m² realitzada amb bloc de formigó lluït, estructura de coberta i tancament de xapa metàl·lica i solera de formigó armat amb tractament hidròfug per a evitar filtracions de lixiviats del fem.  
  
- Magatzem de 45 m².  
- Femer de 245 m² construït amb blocs de formigó i lluïda amb morter hidròfug. La solera està formada per 10 cm d'arena sobre 25 cm de grava la funció de la qual és absorbir gasos i olors amoniacals. S'estima que la composició del fem dels animals segella els porus existents i que d'això resulta una impermeabilització suficient.  
  
- Zona de maniobra formada per una capa de trànsit per a camions de 1.500 m².  
- Sitges.  
Es realitzarà un resum del procés productiu segons documentació remesa el 15 de gener de 2015 per l'Ajuntament del Fondó de les Neus.  
  
El model seguit en l'explotació és l'extensiu tradicional de pasturatge. El pasturatge es realitza dins del terme municipal. El ramat està pràcticament tot l'any fora del recinte i pernocta en un tancat mòbil.  
  
Durant l'últim mes de gestació, les ovelles són portades a l'explotació on romanen fins al deslletament dels corders.  
S'estima que en la pleta s'ubiquen fins a 200 ovelles femelles. El nombre total de caps del ramat és de 1.500 a 2.000 caps que es distribuïxen, en els casos en què tot el ramat pernocta en l'explotació, entre la pleta i el parc.  
Els residus que es generen en l'explotació són les dejeccions dels animals que es mesclen amb la palla i s'arrepleguen diàriament, s'emmagatzemen en femer i setmanalment es carreguen en remolcs fins a les explotacions agrícoles on s'efectua el pasturatge.  
L'aigua que s'utilitza en l'explotació prové de la xarxa municipal. S'estima el consum en 450 m³ a l'any.  
Tramitació administrativa  
- El 6 d'agost de 2012 el Servici Territorial de Medi Ambient d'Alacant remet expedient municipal relatiu a «explotació ramadera ovina de 2.000 places en la parcel·la 37 del polígon 5 del Fondó de les Neus (Alacant)».  
L'expedient conté (síntesi):  
- Sol·licitud de llicència ambiental per a explotació d'oví de 2 de desembre de 2009.  
- Certificat de compatibilitat urbanística de 18 de setembre de 2009 favorable a l'estar l'activitat ubicada en sòl no urbanitzable grau 1 on està permés l'ús sol·licitat.  
- Justificació de realització del tràmit d'informació pública de data 27 de gener de 2010 per un termini no inferior a 20 dies, còpia de notificació a veïns contigus i còpia de les al·legacions presentades.  
  
- Informe del tècnic municipal de 16 de març de 2010 que indica que el projecte conté les mesures necessàries per a garantir les condicions ambientals i complix les normes sobre contaminació acústica, vibracions, olors i la resta d'elements contaminants a l'atmosfera.  
  
No obstant considera que la documentació aportada és insuficient i que ha d'aportar-se documentació tècnica complementària i informe favorable de la Conselleria d'Agricultura, Pesca i alimentació.  
- Informe de 16 de juny de 2011, de la Direcció Territorial de la Conselleria d'agricultura, Pesca i Alimentació que indica:  
«[?]les instal·lacions estan registrades en el registre d'explotacions ramaderes de la Comunitat Valenciana [?]  
Les construccions són antigues i estan mal dissenyades i en les quals es necessitaria fer profundes reformes de pavimentació, lluïda de parets i ampliació de la superfície coberta preferentment.  
També seria necessari completar la tanca perimetral en totes les instal·lacions.»  
L'informe conclou favorable sempre que s'esmenen les deficiències observades.  
- El 3 de setembre de 2012 el Servici d'Avaluació d'Impacte Ambiental remet a l'Ajuntament del Fondó de les Neus una sol·licitud d'ampliació de la documentació remesa i indica que es requerix (entre altres) la realització d'un nou tràmit d'informació pública per un període mínim de 30 dies d'acord amb el Reial Decret Legislatiu 1/2008, pel qual es va aprovar el Text Refós de la Llei d'impacte ambiental de projectes.  
- El 26 de desembre de 2012 l'Ajuntament del Fondó de les Neus remet una justificació de realització del tràmit d'informació pública pel període sol·licitat, una còpia de les al·legacions i la contestació que tingueren, l'ampliació de documentació aportada pel promotor del projecte i una còpia de l'acord de la junta de govern local d'11 de desembre de 2012 en el qual s'emet un informe favorable a la llicència sol·licitada.  
  
Informació pública  
La informació pública es va realitzar per mitjà de la inserció d'un anunci en el Butlletí Oficial de la Província d'Alacant de 3 d'octubre de 2012 per un període de 30 dies.  
Durant el període d'informació pública es van produir al·legacions el contingut de les quals es resumix a continuació:  
- La documentació aportada en què s'inclou l'estudi d'impacte ambiental arreplega dades genèriques i omet informació i dades rellevants.  
- En l'expedient no s'arrepleguen les denúncies presentades davant del Seprona per abocament de runes, acumulació de fem i polpa de fruites directament al sòl amb generació de lixiviats i males olors.  
- En el projecte no es presenten mesures correctores que hagen d'esmenar les deficiències de l'activitat.  
- S'omet en el projecte que l'explotació limita amb vivendes habitades que formen un nucli de població causant problemes de salut en els veïns per picadures de paràsits procedents dels animals.  
  
- S'obvia realitzar un mesurament de distància de l'explotació ramadera a les zones afectades i al nucli urbà hi ha una distància de 475,05 metres lineals entre el límit oest de la finca on s'ubica l'explotació ramadera i el límit del nucli urbà del Fondó de les Neus.  
La distància entre l'explotació i la propietat del demandant és de 84,90 metres i amb la resta de vivendes pròximes de 91 i 222 metres.  
- La sentència del Tribunal Suprem, Sala Tercera Contenciosa Administrativa, secció 5a, Sentència de 15 de març de 2012, rec. 2828/2009, cita... en tot cas les indústries fabrils que hagen de ser considerades com perilloses o insalubres només podran emplaçar-se, com a regla general, a una distància de 2.000 metres, a comptar del nucli de població més pròxim.  
Quant a la dispensa de la norma general establida en el RAMIP (Reglament d'activitats molestes, insalubres, nocives i perilloses), la jurisprudència indica que les mesures correctores imposades no són només les que demanda el tipus d'activitat que es tracte sinó a més, singularment, les exigibles per a la concreta circumstància de la reducció de la distància total...  
- No consta en construccions annexes el contenidor per a l'arreplega de cadàvers, ni mesures respecte a la gestió de residus, ni previsió respecte a la producció i gestió de dejeccions ramaderes, impermeabilitat del femer ni mesures protectores ni correctores en relació amb les emissions odoríferes sobre la població pròxima ni sobre les mesures sanitàries i higièniques a adoptar.  
A l'al·legació s'adjunta un informe de tècnic competent en què s'indica que la granja guarda una distància de 471,05 metres des del límit exterior del nucli urbà del municipi i a distàncies entre 161.69 a 306,99 metres dels veïns afectats.  
- Al·legació que indica la producció en període de pluges de lixiviats, arrossegaments diversos conseqüència de rebliments en la parcel·la a base de runes, etc.  
Atenent les al·legacions presentades, el 26 de novembre de 2012, l'Ajuntament del Fondó de les Neus remet un informe d'al·legacions en què s'exposa:  
- S'ha sol·licitat al promotor l'esmena de la documentació requerida per a prosseguir amb el procediment.  
- Respecte a la consideració de nucli de població de les vivendes que limiten amb la parcel·la on s'ubica l'activitat, les parcel·les estan en sòl qualificat com no urbanitzable grau 1r norma 8 i, per tant, estan subjectes a la Llei 10/2004, de 9 de desembre, de la Generalitat, del Sòl No Urbanitzable, modificada per la Llei 12/2010, de 21 de juliol, i no poden ser considerades com un nucli de població.  
Cal indicar que per part del tècnic que subscriu es va recomanar «[?] el cessament de l'exercici de l'activitat que es fa sense llicència.  
[?] el nucli urbà del Fondó de les Neus es troba a una distància aproximada de 600 metres de la zona de la parcel·la on s'ha sol·licitat l'activitat.  
[?] la població del nucli urbà del Fondó de les Neus és de 1.491 habitants.  
[?] a les explotacions ramaderes és d'aplicació la Llei 6/2003, de 4 de març, de la Generalitat, de Ramaderia de la Comunitat Valenciana l'article 53 de la qual, emplaçament, diu:  
Les instal·lacions ramaderes hauran de situar-se en terrenys classificats urbanísticament com a sòl no urbanitzable, [?] les referides instal·lacions s'ubicaran a una distància mínima de 500 metres com a mínim per a nuclis de població entre 500 i 1.999 habitants [...]»  
Revisades les al·legacions presentades i la contestació que tingueren per l'òrgan substantiu, i referent a l'aplicació de la distància de 2.000 metres establida en el RAMIP, s'indica:  
Sense entrar en consideració sobre si les vivendes afectades per l'explotació constituïxen nucli de població, i sobre la salvaguarda de les distàncies de la Llei 6/2003, de 4 de març, de Ramaderia de la Comunitat Valenciana en vigor en el moment d'inici de tramitació de l'expedient, aspectes sobre els quals s'ha pronunciat el municipi cal citar, en l'àmbit de la Comunitat Valenciana, que el preàmbul de la Llei 6/2014, de 25 de juliol, de la Generalitat, de Prevenció, Qualitat I Control Ambiental, d'activitats de la Comunitat Valenciana cita en l'apartat VII «[?] la Llei 34/2007, de 15 de novembre, de qualitat de l'aire i protecció de l'atmosfera va derogar, de forma expressa, el reglament d'activitats molestes, insalubres, nocives i perilloses, aprovat pel Decret 2414/1961, de 30 de novembre, per la qual cosa per mitjà de la Llei 16/2008, de 22 de desembre, de Mesures Fiscals, s'incorpora una disposició final quarta en la Llei 2/2006, de 5 de maig, de Prevenció de la Contaminació i Qualitat Ambiental que declara inaplicable a la Comunitat Valenciana l'esmentat reglament.»  
Atés que l'inici de la tramitació de l'actual expedient és posterior a la data d'entrada en vigor de la Llei 34/2007 (17.11.2007), no se li aplicaria la distància de 2.000 metres.  
Tal interpretació ha sigut aplicada en la resolució d'expedients com ara 375/3213-AAE (homologació i pla parcial sector residencial Rugat) en el qual se cita un informe de l'Advocacia de la Generalitat de setembre de 2008 en el mateix sentit.  
No obstant això indicat, en la present resolució es tindran en compte les al·legacions presentades incidint en les mesures preventives i correctores que hauran d'aplicar-se a l'explotació.  
- Per a finalitzar el present apartat, cal citar que l'expedient conté una còpia de la denúncia del Seprona en relació amb la Llei 10/2000, de Residus de la Comunitat Valenciana, i un informe del Síndic de Greuges que recomana a l'Ajuntament del Fondó de les Neus que s'adopten les mesures necessàries per a evitar les molèsties a veïns contigus a l'explotació.  
Així mateix consta en l'expedient una còpia de la resolució de data 8 de març de 2013, del director general de Qualitat Ambiental, per mitjà del qual s'assenyala que s'ha procedit a donar compliment a la restauració imposada en l'expedient sancionador tramitat pel Servici d'Inspecció Mediambiental de la Conselleria d'Infraestructures, Territori i Medi Ambient. La dita restauració va ser verificada pel Seprona.  
Afeccions legals.  
Sòl no urbanitzable comú.  
PATFOR: sòl forestal comú (zona sud de la parcel·la).  
Via pecuària: assagador de la Serra d'Orts (discorre pel cantó SO de la parcel·la on s'ubica l'explotació).  
Consideracions ambientals  
Es destaquen els següents aspectes rellevants de l'estudi d'impacte ambiental:  
L'explotació ramadera s'ubica en sòl no urbanitzable limitant amb camps de cultiu, terreny cavallonat de naturalesa forestal i en les proximitats de sòl industrial. La vulnerabilitat dels terrenys sobre els quals s'assenta l'explotació a la contaminació d'aqüífers és baixa.  
En relació amb la Xarxa Natura 2000, les figures de protecció presents en el municipi són el LIC «Serra de Crevillent» i ZEPA «Serres del Sud d'Alacant» que se situen a una distància superior a 1 quilometre al sud de la ubicació de l'activitat.  
L'àmbit d'actuació comprén dos tipus d'ambients: un de caràcter eminentment rural que correspon al recinte on s'ubica l'explotació així com els terrenys veïns cultivats i un altre que es correspon a l'àmbit de sòl forestal que es localitza en la Lloma del Cantero, on es localitza un recinte d'abric.  
La vegetació forestal es compon fonamentalment de matollar i una filera de Pinus halepensis al costat del camí d'accés.  
La part corresponent a matollar (la dominant fitosociològica de la qual és de Chamaerops humilis- Rhamnetum lycioidis i Stipo tenacissimae-Sideritum tenacissimae) està molt deteriorada i és d'escassa entitat.  
Quant al patrimoni cultural, el 5 de novembre de 2012 la Direcció General de Patrimoni Cultural emet un informe favorable en què indica que el projecte analitzat no té cap afecció al patrimoni cultural en cap de les seues manifestacions. No obstant això, hauran de respectar-se una sèrie de mesures preventives, mesures que s'incorporaran a la present declaració d'impacte ambiental.  
Quant a l'afecció sobre el paisatge, l'estudi d'integració paisatgística indica que la construcció és pròpia de sòl rústic. La seua situació orogràfica i la seua localització a penes la fan visible des dels punts d'observació rellevants.  
Quant als impactes propis de l'activitat, el més rellevant és la producció d'olors. En este sentit, segons la documentació remesa, la parcel·la presenta una orientació compatible amb els vents dominants de la zona.  
En relació amb la gestió dels residus ramaders, s'indica que el fem que es genera en l'explotació s'emmagatzema sobre superfície estanca i impermeable i es retira amb una periodicitat màxima de 4 mesos. Es preveu una generació de 4.500 m³ de fem i la producció de quatre mesos és de 1.500 m³. Les dimensions del femer (35x7x6,5 m) donen una capacitat d'acumulació de 1500 m³. El fem és extret amb periodicitat i utilitzat com a fertilitzant orgànic en parcel·les pròximes a l'explotació.  
  
L'eliminació de cadàvers es realitza per mitjà d'una empresa autoritzada i se situa un contenidor per a l'emmagatzematge temporal en la llinda de l'explotació.  
Per a evitar filtracions, les soleres dels parcs estan realitzades a base de terra que evita la percolació i lixiviació del fem.  
L'estudi d'impacte ambiental conclou que sobre el medi biòtic no s'han detectat afeccions rellevants si bé en el tràmit de llicència ambiental s'haurà d'incidir en les bones pràctiques durant l'explotació.  
S'aporta un estudi acústic que identifica com a fonts de so més rellevants la carretera CV-845. Dels mapes de nivells sonors del municipi del Fondó de les Neus, es constata que no se superen els nivells sonors estipulats en la Llei 7/2002, de la Generalitat Valenciana, de protecció contra la contaminació acústica. Analitzada la compatibilitat dels nivells sonors existents i previstos en l'entorn de l'actuació es preveu que no s'alteraran els nivells acústics existents.  
Finalment, es proposen les següents mesures correctores:  
- S'evitarà l'acumulació de rebutjos i residus fora dels recintes habilitats per a això, els quals hauran d'envoltar-se adequadament per mitjà d'elements de tancament concordants amb l'entorn (canyissos, malles agrícoles...).  
- S'evitarà l'ús de materials de cobriment reflector com ara xapes metàl·liques usant acabats de teula ceràmica o malles d'ombra.  
- Els tancaments exteriors hauran d'acabar-se de manera adequada per mitjà de l'ús d'arrebossats o enlluïts propis de la zona.  
Quant al programa de vigilància ambiental la mesura més important és el control dels sistemes de eliminació de residus generats en l'explotació.  
Consideracions de l'òrgan ambiental:  
S'indica el següent:  
- Es tracta de procedir a realitzar una valoració ambiental d'una activitat que compta amb llibre d'explotació ramadera des de l'any 2002 segons la documentació de l'expedient municipal.  
- Es tracta d'una explotació amb més de 10 anys d'antiguitat que ha anat augmentant la seua producció fins a l'any 2005, moment en el qual, al superar la capacitat de 1000 places, estava subjecta al procediment d'avaluació d'impacte ambiental segons annex I.h del Decret 162/1990, pel qual es va aprovar el reglament per a l'execució de la Llei 2/1989, d'impacte ambiental de la Comunitat Valenciana: instal·lacions de bestiar caprí o oví amb capacitat superior a 1.000 places.  
L'annex no distingix entre explotació extensiva o intensiva. Atés que l'explotació requerix instal·lacions per a albergar de manera fixa o discontínua un nombre aproximat de 2.000 animals, s'entén d'aplicació l'apartat h del Decret 162/1990, anteriorment mencionat.  
  
- Per un altre costat la documentació remesa en origen indicava que es tractava d'una explotació en règim tancat mentres que la documentació remesa en 2015 afirmava que la dita documentació era errònia ja que es tractava d'una explotació extensiva (règim de pasturatge), circumstància que no implica la innecessarietat de complir amb les condicions preventives mediambientals que han de guardar totes les explotacions ramaderes.  
- Analitzada la ubicació de l'explotació, es constata que esta no s'ubica en zona de rellevància ambiental que puga causar impactes ambientals significatius.  
Quant a la via pecuària que discorre en el límit de la parcel·la, en un principi no hi ha afecció a la part de la parcel·la on s'ubica l'explotació si bé el promotor haurà de tindre en compte esta circumstància davant de l'execució de qualsevol tancament o tanca.  
- Quant a la resta d'aspectes ambientals derivats de la realització de l'activitat (impacte sobre l'atmosfera, contaminació de sòls, aigües, població), es realitzen les consideracions següents:  
a) La cria i allotjament de bestiar oví es realitza en unes instal·lacions en condicions d'una certa precarietat. Estes condicions poden derivar en una generació d'impactes ambientals significatius (contaminació de sòl i aigua, generació d'olors) i, per tant, cal que el promotor procedisca a adequar les instal·lacions d'acord amb allò que s'ha indicat per l'òrgan competent en ramaderia i al que s'indique en els condicionants ambientals de la present declaració d'impacte ambiental.  
  
b) Quant a les al·legacions presentades s'indica que la present declaració d'impacte establirà algunes indicacions per a procurar la millora ambiental de l'activitat.  
c) Quant als aspectes jurídics derivats de la normativa municipal, urbanístics o altres, els informes emesos indiquen en un principi, la legalitat de la ubicació de l'explotació en la parcel·la indicada, aspectes en tot cas, que hauran de resoldre's per l'òrgan que siga competent.  
  
Consideracions jurídiques  
1. El projecte examinat constituïx un dels supòsits fàctics en què resulta preceptiva la formulació d'una declaració d'impacte ambiental, prèvia a la resolució administrativa que s'adopte per a l'aprovació definitiva del projecte, segons es desprén de l'article 5 de la Llei d'impacte ambiental i concordants del seu reglament. Annex I.h del Decret 162/1990.  
2. En l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana, modificat pel Decret 32/2006, pel qual s'aprova el Reglament d'Impacte Ambiental, en la Llei 2/1989, de 3 de març, de la Generalitat Valenciana i en les altres disposicions que se li apliquen.  
  
3. L'article 15 del Decret 85/2013, de 28 de juny, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient, atribuïx a la Direcció General d'Avaluació Ambiental i Territorial la competència sobre avaluació ambiental estratègica i de projectes.  
Per tot l'anterior formule la declaració d'impacte ambiental següent:  
  
  
Primer  
Estimar acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, sempre que es faça d'acord amb les previsions de l'estudi d'impacte ambiental i els condicionants i modificacions establits a continuació, el projecte «d'explotació d'oví de carn» en la parcel·la 37 del polígon 5 del municipi del Fondó de les Neus:  
  
1. Com a mesura de protecció del patrimoni cultural, qualsevol troballa d'índole arqueològica o paleontològica ha de ser comunicada immediatament a l'administració competent.  
Totes les remocions de terres que puguen afectar possibles àrees amb restes arqueològiques o paleontològiques han de comptar amb la deguda autorització de la Direcció General de Patrimoni Cultural.  
2. A fi d'evitar un excés d'olors, es realitzaran les millores necessàries per a permetre una adequada neteja i desinfecció de les instal·lacions i es duran a terme les millores indicades en l'informe de 16 de juny de 2011, de l'antiga Conselleria d'Agricultura,Pesca i Alimentació.  
  
Dins de l'explotació es tindrà en compte la neteja de les zones de trànsit.  
3. Tots els elements hauran d'estar impermeabilitzats. En el cas dels parcs, la impermeabilització podrà ser natural per mitjà de piconament del sòl o semblant. En el cas de detectar-se lixiviats, haurà d'habilitar-se una cuneta o canal perimetral que els conduirà a una bassa impermeable.  
En el cas del femer, la impermeabilització haurà de ser artificial i haurà de disposar de pendent per a evacuar els lixiviats a una bassa degudament impermeabilitzada.  
4. Es considera una bona pràctica ambiental evitar la mescla d'aigües pluvials amb el fem dels animals. Per tant, es canalitzaran adequadament les pluvials de les teulades i es dirigiran a punt on no siga possible mesclar-los.  
En el cas del femer, es podrà optar per la teulada o habilitar la bassa amb la suficient capacitat per a arreplegar lixiviats naturals i els procedents amb la mescla d'aigua de pluja.  
5. Es respectarà l'Orde 7/2010, de 10 de febrer, de la Conselleria d'Agricultura, Pesca i Alimentació, per la qual s'aprova el codi valencià de bones pràctiques agràries:  
a) Disposant de la suficient quantitat de parcel·les per a l'aplicació del fem de manera que no se supere la quantitat de 170 Kg de nitrogen per hectàrea i any, aspecte que haurà de justificar-se documentalment.  
  
b) No aplicant el fem a distàncies menors de 50 metres de corrents naturals d'aigua i conduccions o depòsits d'aigua potable i a menys de 200 metres de brolladors d'aigua potable.  
c) Aplicant els fems en les èpoques recomanades i evitant l'excés de càrrega ramadera per unitat de superfície durant el pasturatge.  
  
d) Tenint una capacitat suficient en el femer de manera que puga arreplegar almenys la quantitat produïda en 3 mesos.  
6. En el cas d'utilitzar-se subproductes vegetals en l'alimentació del bestiar, estos no podran ubicar-se directament sobre el terreny i han de disposar-se en tremuges, sitges, menjadors o semblant.  
7. Es presentarà davant de l'Ajuntament del Fondó de les Neus el contracte de retirada de cadàvers.  
8. Cada residu es gestionarà segons les seues característiques. Es tindrà en compte especialment les restes d'envasos, productes o altres utilitzats per a mantindre la sanitat dels animals.  
9. Qualsevol tanca que s'ubique en la parcel·la respectarà una distància de deu metres des de l'eix del camí que discorre entre la parcel·la 37 i 34 per on circula la via pecuària assagador de la Serra d'Orts.  
10. A fi de millorar la integració paisatgística de l'activitat almenys al voltant del femer es realitzarà la implantació progressiva de pantalla vegetal.  
11. Es realitzarà un programa de vigilància ambiental que inclourà la revisió periòdica de la neteja de les instal·lacions i zones de trànsit del bestiar, el funcionament correcte de l'evacuació de pluvials, la suficient capacitat d'emmagatzematge de fem i de les trapes d'arreplegada de lixiviats.  
12. Qualsevol nova instal·lació o activitat que es relacione amb l'activitat ramadera ha d'ubicar-se en l'espai més allunyat del nucli de població del Fondó de les Neus. A més a més, qualsevol nova instal·lació o remodelació de les existents haurà de tindre en compte, en la seua ubicació i orientació, el règim de vents predominants de la zona (E i NO segons l'estudi d'impacte ambiental).  
  
Segon  
Notificar a les persones interessades que contra la present resolució, per ser un acte de tràmit, no es pot interposar cap recurs, sense perjuí que puguen utilitzar-se els mitjans que en defensa dels seus drets s'estimen pertinents.  
  
Tercer  
Publicar la present declaració d'impacte ambiental en el Diari Oficial de la Comunitat Valenciana de la forma reglamentària, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'Execució de la Llei 2/1989, de 3 de març, d'impacte ambiental.  
  
  
València, 19 de febrer de 2015.- El director general d'Avaluació Ambiental i Territorial: Juan Giner Corell.»  
  
València, 13 de març de 2015.- El director general d'Avaluació Ambiental i Territorial: Juan Giner Corell.